న్యూఢిల్లీ: అయోధ్యలో రామాలయ నిర్మాణం విషయంలో కాంగ్రెస్ పార్టీ వైఖరి ఏమిటో రాహుల్ గాంధీ చెప్పాలని బీజేపీ జాతీయ అధ్యక్షుడు అమిత్షా నిలదీశారు. వివాదాస్పద రామజన్మభూమి-బాబ్రీ మసీదుపై విచారణను 2019 ఎన్నికలు పూర్తయ్యేంతవరకూ వాయిదా వేయాలని కాంగ్రెస్ నేత, సున్నీ వక్ఫ్ బోర్డు తరఫు న్యాయవాది కపిల్ సిబ్బల్ మంగళవారంనాడు సుప్రీంకోర్టులో వాదనలు వినిపించిన నేపథ్యంలో అమిత్షా ప్రశ్నాస్త్రాలు సంధించారు. కాంగ్రెస్ పార్టీ ద్వంద్వ వైఖరి అవలంభిస్తోందంటూ మండిపడ్డారు. ఒకవైపు ఎన్నికలు జరుగుతున్న రాష్ట్రాల్లో రాహుల్ గుళ్లు చుట్టేస్తుంటే...మరోవైపు ఆ పార్టీ సీనియర్ నేత అయోధ్య అంశంపై విచారణను వాయిదా వేయాలని వాదించడం ఎలా అర్థం చేసుకోవాలని ప్రశ్నించారు. అయోధ్యలో రామాలయ నిర్మాణంపై కాంగ్రెస్ పార్టీ వైఖరి ఏమిటో రాహుల్ స్పష్టం చేయాలని డిమాండ్ చేశారు. సాధ్యమైనంత తర్వగా తీర్పు రావాలని, త్వరలోనే అయోధ్యలో భవ్యమైన రామమందిర నిర్మాణం జరుగాలని బీజేపీ కోరుకుంటున్నట్టు అమిత్ షా తెలిపారు.
newdhilly: ayodhyalo ramalaya nirmaanam vishayamlo congress party vaikhari emito rahul gaandhi cheppaalani bgfa jaateeya adhyakshudu amitsha niladeesaaru. vivaadaaspada ramajanmabhoomi-babri maseedupai vichaarananu 2019 ennikalu puurtayyeentavarakuu vaayidaa veyalani congress netha, sunnee wakf bordu tarafu nyaayavaadi kapil sibbal mangalavaaramnaadu supreenkortulo vaadanalu vinipinchina nepathyamlo amitsha prasnaastraalu sandhinchaaru. congress party dwandva vaikhari avalambhistondantu mandipaddaaru. okavaipu ennikalu jarugutunna rashtrallo rahul gullu chuttestunte...marovaipu aa party seanier netha ayodhya amsampai vichaarananu vaayidaa veyalani vaadinchadam ela artham chesukovalani prasninchaaru. ayodhyalo ramalaya nirmaanampai congress party vaikhari emito rahul spashtam cheyalani demand chesaru. saadhyamainanta tarvagaa teerpu ravalani, twaralone ayodhyalo bhavyamaina ramamandira nirmaanam jarugaalani bgfa korukuntunnattu amit shaa telipaaru.